OpenLLM-France/wikimedia huggingface dataset:
# Mari Bourgogn

Mari Bourgogn, ganet e Brusel e 1457, marvet e Brugge e 1482, a oa dugez Bourgogn, Brabant, Lothier, Geldre, Limbourg, Luksembourg, kontez Flandrez, Artez, BourgogN, Hainaut, Holland, ZeEland, Namur, Charolais ha Zutphen, markizez eus an Impalaeriezh Santel, itron Friz, Mechelen ha Salins.
Merc'h nemeti Charlez an Her (1433-1477) hag Izabel Bourbon (1437-1465) e oa.
DimEzet e voe da Masimilian Iañ an Impalaeriezh Santel (1459-1519).
Unan eus div vamm-gozh Karl V e oa.

## Bugale

Tri bugel he doe:
* Fulup (1478-1506), a zimezas gant Janed Kastilha hag a zeuas da vezañ Fulup Iañ Kastilha ;
* Marc'harid (1480-1530), a zimezas teir gwech:
** da gentañ da Charlez VIII
** da eil da Juan, priñs Asturiez, mab d'ar roue Ferdinant II Aragon ha d'ar rouanez Izabel Iañ Kastilha,
** ha da drede da Philibert II, dug Savoia.
* Franz, ganet ha marvet e 1481
# Mari-Amis Pikard

Mari-Amis Pikard (Marie-Amice Picard e galleg), ganet d'an 2 a viz C'hwevrer 1599 e Gwiglann ha marvet d'ar 25 a viz Kerzu 1652 e Kastell-Paol, a zo ur gevrinourez eus Breizh.
Gouestlañ a reas hec'h holl vuhez da Zoue evit berzh mat misionoù Mikael an Noblez hag an Tad Maner. E-pad seitek vloaz ne reas nemet gouzañv. Brud a oa warni da zegemer goulioù evel reoù Jezuz ha kevrinourion gatolik all, evel re ar Padre Pio en XXvet kantved. Lavaret e vez e reseve goulioù merzherion zo da-geñver o gouel ivez. Ne gouske nemeur.

## Diwar he fenn

* Juluan Maner, Buez Mari-Amis Picart, troet gant M. diwar La Vie de Marie-Amice Picard, Feiz ha Breiz, 1866 (Pennad kentañ en niverenn 54, 10 C'hwevrer, p. 13a).

## Notenn

* ↑ La Vie de Marie-Amice Picard (dornskrid)
# Mari-Galant

Mari-Galant (kreoleg, Marie-Galante e galleg) a zo un enezenn er Mor Karib, lec'hiet 30 km er gevred da Wadeloup, perc'hennet gant ar Frañs ha stag ouzh Gwadeloup ent-melestradurel. 12 009 a dud a oa o chom en enez e 2006, ha Gwanbou eo ar gêr vrasañ.

## Gevelliñ

| Bro | Lec'h | Abaoe |
| Breizh | ar Gerveur | 2007 |

## Liammoù diavaez

a vo kavet e Wikimedia Commons.
# Marh al lorh

Marh al lorh zo ul levr brezhonek gant Per-Jakez Heliaz embannet e 1986. Diouzh an titl e komprener eo skrivet e falc'huneg, met ar film tennet dioutañ ha bet advouezhiet gant Dizale en deus Marc'h al Lorc'h da ditl.

## Embannadur gallek

Troidigezh Le Cheval d'orgueil Per-Jakez Heliaz eo, graet gant an oberour e-unan.
E 1975 e oa bet embannet ar skrid gallek gant an dastumad Terre Humaine e ti an embanner gall Plon e Pariz.

## Embannadur brezhonek

E 1986, 11 vloaz war-lerc'h an embannadur gallek, e oa deuet er-maez ar skrid brezhonek, a oa ar skrid orin hervez an oberour. Embannet e oa ivez en dastumad Terre Humaine e ti an embanner gall Plon, e Pariz. Heñvel-vi e oa golo al levr brezhonek ouzh an hini gallek, war-bouez anv al levrioù : paper heñvel, golo kalet, keinet heñvel, un embannadur kaer evel n'eus ket kalz e brezhoneg. E falc'huneg e oa skrivet evel pennadoù Ouest-France.
Ne reas ket berzh tamm ebet avat, ha distrujet e voe ar miliadoù a levrioù na oant ket bet gwerzhet.
Un toullad bloavezhioù goude e oa bet Emgleo Breiz oc'h adembann levr Heliaz gant ur golo tanav ha war baper marc'had-mat.
# Mari, mamm Jezuz

Mari (diwar an hebreeg Miriam), eo anv mamm Jezuz a Nazaret, an den a zo kontet e vuhez er Pevar Aviel.
Pa voe dougerez e oa kefrisa da Jozeb.

## Gouelioù

Meur a ouel zo en enor da Vari.
* Gouel Santez Mari, Mamm Doue (1a a viz Genver)
* Gouel Maria ar Gouloù pe Gouel Jezuz kaset d'an Templ (2 a viz C'hwevrer)
* Gouel Maria Veurzh, pe Gouel Jezuz kemennet d’ar Werc'hez (25 a viz Meurzh)
* Gweladenn ar Werc'hez, pe Gouel Mari e ti Elizabed (31 a viz Mae)
* Gouel Kalon dinamm Mari (goude Gouel-meur ar Sakramant, ha Gouel-meur Kalon-Sakr Jezuz)
* Gouel Maria Hanter-Eost (15 a viz Eost)
* Ar Werc'hez Vari, Rouanez (22 a viz Eost)
* Gouel Ginivelez ar Werc'hez Vari (8 a viz Gwengolo)
* Gouel Seizh Glahar ar Werc'hez (15 a viz Gwengolo)
* Ar Werc'hez Vari kinniget en Templ (21 a viz Du)
* Gouel-meur ar Werc'hez krouet dinamm (8 a viz Kerzu)

## Pennadoù kar

* Mari
* Gwerc'hez Vari
* Maria
# Mari Anjev

Mari Anjev (1404 – 1463) a oa rouanez Bro-C'hall ha pried ar roue gall Charlez VII adalek 1422 betek 1461. Merc'h henañ Loeiz II Anjev e oa. He zad a oa roue Naplez, roue Sikilia, hag he mamm Violante Aragon, a oa rouanez Aragon. Mamm e oa d'ar roue gall Loeiz XI.

### He bugale

* Loeiz (1423-1483), roue Bro-C'hall war-lerc'h e dad,
* Jean, marv-ganet d'an 19 a viz Gwengolo 1425.
* Radegonde, ganet e Chinon e 1428, marvet e Teurgn e 1445, prometet en 1430 da Sigismund Aostria;
* Catherine, ganet war-dro 1431 pe 1432 ha marvet en 1446, pried da Charlez an Her, neuze kontCharolais
* Jacques (1432-1437)
* Yolande (1434-1478) dimezet da Amedeo a voe dug Savoia en 1452. Pa varvas he fried e voe rejantez Savoia.
* Jeanne (1435-1482), dimezet en 1452 da Jean II de Bourbon.
* Philippe (1436-1436)
* Marguerite (1437-1438)
* Jeanne (1438 - 1446) ;
* Marie ((1438 - 1439)
* Marie (1441-1441) ;
* Madalen (1443-1495), en 1462,
** dimezet da Gaston Foix, priñs Viana ; rejantez Navarra adal 1479 betek1494
* Charlez Bro-C'hall (1446-1472).
# Monteiro Lobato

José Bento Monteiro Lobato (Taubaté, stad São Paulo 18 a viz Ebrel 1882 - 4 a viz Gouhere 1948) a oa ur skrivagner brazilian hag en deus skrivet evit ar vugale dreist-holl. Bac'het ha harluet e voe en amzer an diktatour Getúlio Vargas.

## Levrioù bugale
### Rummad Sítio do Picapau Amarelo

* 1921 - O Saci
* 1922 - Fábulas
* 1927 - As aventuras de Hans Staden
* 1930 - Peter Pan
* 1931 - Reinações de Narizinho
* 1932 - Viagem ao céu
* 1933 - Caçadas de Pedrinho
* 1933 - História do mundo para as crianças
* 1934 - Emília no país da gramática
* 1935 - Aritmética da Emília
* 1935 - Geografia de Dona Benta
* 1935 - História das invenções
* 1936 - Dom Quixote das crianças
* 1936 - Memórias da Emília
* 1937 - Serões de Dona Benta
* 1937 - O poço do Visconde
* 1937 - Histórias de Tia Nastácia
* 1939 - O Picapau Amarelo
* 1939 - O minotauro
* 1941 - A reforma da natureza
* 1942 - A chave do tamanho
* 1944 - Os doze trabalhos de Hércules (div levrenn)
* 1947 - Histórias diversas

### Levrioù all evit ar vugale

* 1920 - A menina do narizinho arrebitado
* 1921 - Fábulas de Narizinho
* 1921 - Narizinho arrebitado (e-barzh Reinações de Narizinho)
* 1922 - O marquês de Rabicó (e-barzh Reinações de Narizinho)
* 1924 - A caçada da onça
* 1924 - Jeca Tatuzinho
* 1924 - O noivado de Narizinho (e-barzh Reinações de Narizinho, com o nome de O casamento de Narizinho)
* 1928 - Aventuras do príncipe (e-barzh Reinações de Narizinho)
* 1928 - O Gato Félix (e-barzh Reinações de Narizinho)
* 1928 - A cara de coruja (e-barzh Reinações de Narizinho)
* 1929 - O irmão de Pinóquio (e-barzh Reinações de Narizinho)
* 1929 - O circo de escavalinho (e-barzh "Reinações de Narizinho, com o nome O circo de cavalinhos)
* 1930 - A pena de papagaio (e-barzh Reinações de Narizinho)
* 1931 - O pó de pirlimpimpim (e-barzh Reinações de Narizinho)
* 1933 - Novas reinações de Narizinho
* 1938 - O museu da Emília (pezh-c'hoari, e-barzh Histórias diversas)

## Levrioù evit ar re vras

* O Saci Pererê: resultado de um inquérito (1918)
* Urupês (1918)
* Problema vital (1918)
* Cidades mortas (1919)
* Idéias de Jeca Tatu (1919)
* Negrinha (1920)
* A onda verde (1921)
* O macaco que se fez homem (1923)
* Mundo da lua (1923)
* Contos escolhidos (1923)
* O garimpeiro do Rio das Garças (1924)
* O choque (1926)
* Mr. Slang e o Brasil (1927)
* Ferro (1931)
* América (1932)
* Na antevéspera (1933)
* Contos leves (1935)
* O escândalo do petróleo (1936)
* Contos pesados (1940)
* O espanto das gentes (1941)
* Urupês, outros contos e coisas (1943)
* A barca de Gleyre (1944)
* Zé Brasil (1947)
* Prefácios e entrevistas (1947)
* Literatura do minarete (1948)
* Conferências, artigos e crônicas (1948)
* Cartas escolhidas (1948)
* Críticas e outras notas (1948)
* Cartas de amor (1948)
# Montejo de la Vega de la Serrezuela

Montejo de la Vega de la Serrezuela zo ur gumun e Spagn e proviñs Segovia.
# Montelanico

Montelanico zo ur gumun en Italia, e meurgêr Roma Capitale ha rannvro Lazio.
# Montejo de Arévalo

Montejo de Arévalo zo ur gumun e Spagn e proviñs Segovia.
# Montejaque

Montejaque zo ur gumun eus Spagn, e kornôg proviñs Málaga en Andalouzia. 938 a dud a oa enni o chom e 2022.
Er Parque natural de la Sierra de Grazalema emañ Montejaque, 138 km zo ac'hano da gêr Málaga.
# Montejo

Montejo zo anv meur a gumun e Spagn :
* Dehesa de Montejo, e proviñs Palencia,
* Montejo, e proviñs Salamanca,
* Montejo de la Sierra, e Kumuniezh Madrid,
* Montejo de Tiermes, e proviñs Soria,

## e proviñs Segovia

* Montejo de Arévalo
* Montejo de la Vega de la Serrezuela,
* Valdevacas de Montejo
* Villaverde de Montejo
# Montelabbate

Montelabbate zo ur gumun en Italia, e Proviñs Pesaro e Urbino er rannvro Marche.
# Montelaimar

Montelaimar :
| Gwel eus kreiz-kêr Montelaimar. ||
| Anv okitanek | Montelaimar |
| Anv gallek (ofisiel) | Montélimar |
| Melestradurezh ||
| Stad | Frañs |
| Rannvro | Auvergne-Rhône-Alpes |
| Departamant | Drôme |
| Arondisamant | Niom |
| Kanton | Pennlec'h daou ganton : kanton Montelaimar-1, kanton Montelaimar-2 |
| Kod kumun | 26198 |
| Kod post | 26200 |
| Maer Amzer gefridi | Franck Reynier 2014-2020 |
| Etrekumuniezh | Communauté d'agglomération Montélimar-Sésame |
| Lec'hienn web | http://www.montelimar.fr |
| Poblañsouriezh ||
| Poblañs | 39 790 ann. (2020) |
| Stankter | 850 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 56 m — brasañ 213 m |
| Gorread | 46,81 km² |
| kemmañ |
Montelaimar (Montélimar e galleg) a zo ur gêr okitan eus Daofinez, hag ur gumun eus departamant an Drôme er rannvro Ron-Alpoù. Emañ war lez ar Ron. Graet e vez "Dor Provañs" anezhi.

## Liammoù diavaez

a vo kavet e Wikimedia Commons.
* ↑ Roadennoù ofisiel e lec'hienn an EBSSA
# Montejo de la Sierra

Montejo de la Sierra zo ur gumun e Spagn e proviñs Madrid.
# Montel Williams

Montel Brian Anthony Williams, bet ganet e Baltimore (Maryland, Stadoù-Unanet Amerika) d'an 3 a viz Gouere 1956, zo un aktour hag ur fentigellour stadunanat.
# Odo Iañ, roue ar Franked

Odo Iañ, pe Eudes de France e galleg (war-dro 860 - 1añ a viz Genver 898 e La Fère (Aisne)), a oa kont Pariz, markiz Neustria (886-888), ha roue ar Franked (888-898).
Mab henañ Roperzh ar C'hreñv e oa. Goude marv e dad (866) e oa re yaouank evit gouarn e zugelezh hag Huon an Abad a renas warni betek 883. Susitour e dad e voe neuze, asambles gant e vreur Roperzh.
Un emganner garv e tiskouezas bezañ da vare seziz Pariz (885-886) ouzh ar Vikinged. Se zo kaoz e voe dibabet evel roue ar Franked e-lec'h Karl an Tev, impalaer ar C'hornôg a oa roue ar Franked ivez. Diroueet e voe Karl en 887 peogwir en doa termet a-raok kas soudarded da skoazellañ ar stourm a-enep ar Vikinged, ha peogwir en doa kavet gwell marc'hata ganto.
D'an 29 a viz C'hwevrer 888 e voe dilennet Odo roue ar Franked. Lakaet e oa bet an danvez roue Charlez III a-gostez dre ma oa re yaouank c'hoazh. Kurunennet e voe Odo en abati Saint-Corneille e Compiègne, gant Gautier, arc'heskob Sens. A-hed e amzer-ren e stourmas Odo ouzh Charlez III a felle dezhañ adtapout e gurunenn. A-benn ar fin e reas emglev gantañ, hag e lezas gantañ ar vro entre ar Roen hag ar Saena, ha mirout a reas Pariz ha Frankia ar c'hornôg penn-da-benn.
Dre ziv wech e voe trec'h war ar Vikinged : ar wech kentañ a voe en 888, e koad Montfaucon d'Argonne, hag an eil gwech en 892, e-tal Montpensier e Limagne. Kement-se ne viras ket outo da ober freuz ha reuz e Meaux, Troyes, Toul, Verdun, Évreux ha Saint-Lô.
Mervel a eure e 898. Un tamm a-raok en doa ranket anavezout Charlez III evel roue, abalamour da roue Frankia ar reter, Arnulf Karintia, ha zalc'he warnañ d'ober.
Dimezet e oa da d-Théodérade, merc'h-vihan da Aleran, kont Troyes, ha tri mab en doe :
* Raoul, roue Akitania (war-dro 882 - goude 898)
* Arnoul (885 - goude 898)
* Guy (888+.....)

## Liammoù diabarzh

* Odo
a vo kavet e Wikimedia Commons.

## Levrlennadur

* Victor Duruy, Histoire de l'Europe et particulièrement de la France, de 395 à 1270 (classe de Troisième), Librairie Hachette, 1880
* E. Favre, Eudes, comte de Paris et roi de France (Paris, 1893).
* Ernest Lavisse, Histoire de France, levrenn II (Paris, 1903)
| En e raok: Karl III | Rouaned ar Franked 888 – 898 | War e lerc'h: Charlez III |
# Odoardo

Odoardo zo un anv-badez italianek.

## Yezhoù all

* Edouarzh, e brezhoneg

## Tud

* Odoardo Farnese, anv meur a zen
* Odoardo Spadaro .
# Odocoileus

Odocoileus :
| Odocoileus virginianus ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Cervidae |
| Genad : | Odocoileus |
| D'ar vevoniezh e tenn ar pennad-mañ. ||
Odocoileus a zo ur genad e rummatadur ar bronneged.

## Spesadoù

2 spesad karveged eus Amerika a zo er genad-mañ:
* kariakou, Odocoileus virginianus
* karv-mul, Odocoileus hemionus
# Odo Iañ

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Tud anvet Odo Iañ
* Odo Iañ, kont Orleañs (marvet e 834)
* Odo Iañ, roue ar Franked (860-898)
* Odo Iañ, dug Bourgogn (944 – 965)
* Odo Iañ (kont Blois) (950 – 995 pe 996).

## Gwelout

* Odo
* Odo II
# Odoardo Iañ Farnese

Odoardo Iañ Farnese (1612-1646), a oa dug Parma ha Piacenza.
Mab e oa da Ranuccio Iañ Farnese, ha da Margherita Aldobrandini. Mab nemetañ e dad e oa, hervez al lezenn. Ur mab bastard koshoc'h avat en doa Ranuccio, Ottavio Farnese e anv, a voe bac'het e pad bloavezhioù hir e Rocchetta.
Odoardo a renas dindan rejantelezh an eontr, ar c'hardinal Odoardo Farnese, ha pa varvas an eontr, en 1626, dindan rejantelezh e vamm Margherita Aldobrandini.

## Dimeziñ

Dimezet e voe da Margherita de' Medici ha bugale dezho.

## E vugale

Eizh bugel en doe:
* Caterina Farnese
* Ranuccio II Farnese (1630), a voe Dug Parma ;
* Alessandro Farnese, Gouarnour an Izelvroioù spagnol (1635), jeneral e selvij an Tiegezh Habsburg;
* Onorato Farnese (1636), jeneral an arme italian en Dalmazia;
* Caterina Farnese (1637), leanez;
* Maria Maddalena Farnese,
* Pietro (1639)
* Ottavio Farnese
# Odo Akitania

Odo Akitania , pe Odo Veur (anvet ivez Eudes, pe Eudo, pe Otto), ganet war-dro 650 pe 660, ha marvet war-dro 735, a oa ur priñs frank, dug Akitania, hag a voe trec'h war ar Vuzulmaned e Toloza e 721 .
Mab e oa moarvat da Lupus Iañ Akitania (Loup e galleg, Otsoa en euskareg) , a renas marteze war-lerc'h ar patris Felix.
Dug Akitania e oa, eus al Liger betek ar Pireneoù, ha Toloza e oa e gêrbenn. Digant rouaned Neustria hag Aostrazia e tiframmas ar broioù anvet goude Nivernais, Vivarais, hag ul lodenn eus Provañs, en-dro da Arle.
Emglev a reas gant Chilperig II, roue Neustria, ha Ragenfrid, maer ar palez, a-enep Karl Martel, maer palez Aostrazia. Nemet faezhet e voent e-tal Soissons d'ar 14 a viz Here 718.
E 721 e voe trec'h war an emir Al-Samh ibn Malik al-Khawlani, en emgann Toloza (721), etre Toloza ha Carcassonne, ha div wech c'hoazh goude war an emir Anbasa ibn Suhaym Al-Kalbi, e 725 ha 726.
E 731 e voe tamallet dezhañ gant Karl bezañ torret an emglev graet ganto e 720: ha Karl da dreuziñ al Liger ha da breizhata kêr Bourges.
Dimeziñ a reas e verc'h da Uthman ibn Naissa anavezet ivez evel Munuza, gouarnour Cerdanya.
E 732 en em savas Munuza a-enep wali Spagn Abd-er-Rahman, ha lazhet e voe gant armeoù Gehdi ben Zeyan.
Neuze e voe kaset div arme gant Spagn da aloubiñ douaroù ar Franked. An eil a eas a-hed traonienn ar Ron betek Sens. Eben, a oa renet gant Abd-er-Rahman, a dreuzas ar Pireneoù, a lakaas freuz ha reuz en Akitania, a gemeras Bourdel, hag a drec'has war Odo en Emgann Bourdel, war lez ar Garona pe an Dordogna.
Tec'hel a reas dug Akitania da c'houlenn skoazell digant e enebour kozh Karl Martel. Dont a reas maer ar palez gant un arme, e miz Here 732, hag e Poitiers e voe trec'h war an arme vuzulmat.
Dilezel ar galloud a reas Odo e 736. E vab Hunald a renas war e lerc'h.

## Levrlennadur

* Blade, Eudes, duc d’Aquitaine, Paris, 1892
* Oman, Charles. The Dark Ages, 476–918. London: Rivingtons, 1914.
# Odo Iañ Bleaz

Odo Iañ (pe Eudes e galleg) (950 – 995 pe 996), kont Bleaz (hag ivez Châteaudun, Chartres, Teurgn, Reims ha lec'hioù all c'hoazh), a oa unan eus ar gonted galloudusañ en amzer Huon Capet. Mab e oa da Tepot Iañ, lesanvet an Trucher, ha da Liutgard Vermandois, merc'h da Herbert II Vermandois.
Tabut a oa savet etre e dad hag arc'heskob Reims diwar-benn kastell Coucy, a voe roet dezhañ e 965, met « war verr dermen » gant an arc'heskob. Er bloavezhioù 970 en doe bec'h gant e amezeg Foulk III, kont Anjev, hag emglev a reas gant Konan Iañ, dug Breizh, enep dezhañ.
E 982 e timezas da v-Bertha Bourgogn, merc'h da Konrad III roue Bourgogn. E wreg en kuitaas da vont gant Roperzh II, roue Bro-C'hall, a oa dimezet.

## Gwreg ha bugale

Dimeziñ a reas da Verta Bourgogn ha ganti en doe:
* Tepot II, kont Bleaz († 1004)
* Odo II, kont Bleaz ha Champagn († 1037)
* Agnès, a zimezas da Geoffroy II, beskont Thouars.
* Roger, eskob Beauvais.
# Odoardo Farnese

Odoardo Farnese zo anv meur a zen eus an tiegezh Farnese:
* Odoardo Farnese (1573-1626), kardinal, rejant dugelezh Parma adal 1622 betek 1626
* Odoardo Iañ Farnese (1612-1646), dug Parma ha Piacenza
* Odoardo II Farnese (1666-1693), mab da Ranuccio II Farnese

## Pennadoù kar

* Odoardo
* Farnese
# Odo II Bleaz

Odo II, mab da Odo Iañ, kont Bleaz, ha Bertha Bourgogn, a voe kont Bleaz war-lerc'h e dad.
# Odoardo II Farnese

Odoardo II Farnese (1666-1693), a oa mab pennhêr Ranuccio II Farnese, dug Parma ha Piacenza, ha d'e eil pried Isabella d'Este (1635-1666). Mervel a reas e vamm 9 deiz goude e c'henel. Gortozet e oa da ren, hogen mervel a reas a-raok e dad. E vreur Francesco Farnese neuze a renas war-lerc'h o zad.

## Priedoù

Dimeziñ a reas d'ar gontez Dorothea Sophie von der Pfalz, pe Dorothea Sophie von Neuburg,

## Bugale

* Alessandro Ignazio Farnese (1691-1693), marvet da zaou vloaz;
* Elisabetta Farnese (1692-1766) dimezet da Felipe V, Roue Spagn, ha bugale dezho.

## E varv

Addimeziñ a reas e intañvez d'e vreur Francesco Farnese, a renas war e lerc'h, dre ma ne felle ket dezhañ reiñ an argouroù en-dro .
# Olmarch

Olmarch zo ur gêriadenn vihan e kumuniezh e Llangybi, e Kembre, e kontelezh Ceredigion, 96,4km eus Kerdiz.

## Notennoù

Aberarth • Aber-banc •
Aberffrwd • Abermagwr • Abermeurig • Aberporth • Aberteifi • Aberystwyth • Adpar • Alltyblaca • Betws Bledrws • Betws Ifan • Betws Leucu • Bethania • Beulah • Blaenannerch • Blaenpennal • Blaenplwyf • Blaenporth • Y Borth • Bow Street • Bronant • Bwlch-llan • Capel Bangor • Capel Cynon • Capel Dewi (1) • Capel Dewi (2) • Capel Seion •
Caerwedros • Castellhywel • Ceinewydd • Cellan • Cilcennin •
Ciliau Aeron • Clarach • Cnwch Coch • Comins Coch • Cribyn • Cross Inn (1) • Cross Inn (2) • Cwm-cou • Cwmystwyth • Cwrtnewydd • Dihewyd • Dôl-y-bont • Eglwys Fach • Eisteddfa Gurig • Felinfach • Y Ferwig • Ffair-rhos • Ffostrasol • Ffos-y-ffin • Ffwrnais • Gartheli • Goginan • Gwbert • Henfynyw • Henllan • Horeb • Llanafan • Llanarth • Llanbadarn Fawr • Llanbedr Pont Steffan • Llandre • Llandyfriog • Llandysul • Llanddewi Brefi • Llanfair Clydogau • Llanfarian • Llanfihangel y Creuddyn • Llangeitho • Llangoedmor • Llangrannog • Llangwyryfon • Llangybi • Llangynfelyn • Llangynllo • Llanilar • Llanio • Llan-non • Llanrhystud • Llansantffraid • Llanwenog • Llanwnnen • Llechryd • Lledrod • Llundain-fach • Llwyncelyn • Llwyndafydd • Llwyn-y-groes • Morfa • Mwnt • Nanternis • Penbryn • Penparc • Penrhyn-coch • Penuwch • Pen-y-garn • Plwmp • Pontarfynach • Ponterwyd • Pontgarreg • Pontrhydfendigaid • Pontrhydygroes • Pont-Siân • Rhydlewis • Rhydowen • Rhydyfelin • Rhydypennau • Salem • Sarnau • Southgate • Swyddffynnon • Synod Inn • Talgarreg • Tal-y-bont • Temple Bar • Trefenter • Tregaron • Trefilan • Tremain • Tre-saith •
Tre Taliesin • Troedyraur • Ysbyty Ystwyth • Ystrad Aeron • Ystrad Meurig •
# Olmeda de Cobeta

Olmeda de Cobeta zo ur gumun e proviñs Guadalajara, e Kastilha-La Mancha.
# Olmedilla de Eliz

Olmedilla de Eliz zo ur gumun eus Proviñs Cuenca e Spagn.
# Olmedillo de Roa

Olmedillo de Roa zo ur gumun e Spagn e proviñs Burgos.

## Poblañs

186 a dud a oa eno o chom e 2023

## Monumantoù ha traoù heverk

* Diabarzh an iliz katolik.
* Iliz katolik Suestra Señora de la Asunción.

## Notennoù

* ↑ 'Instituto Nacional de Estadística'. Kavet : 21/01/2024.
# Olmeda de la Cuesta

Olmeda de la Cuestay zo ur gumun eus Proviñs Cuenca e Spagn.
# Olmeda de las Fuentes

Olmeda de las Fuentes zo ur gumun e Spagn, hag unan eus ar 179 kumun a zo e kumuniezh Madrid.
# Olmeda

Olmeda (evlec'heg) zo un anv-lec'h spagnolek.

## Spagn

* Olmeda de Cobeta, e proviñs Guadalajara, e Kastilha-La Mancha
* Olmeda de la Cuesta, e proviñs Cuenca, e Kastilha-La Mancha
* Olmeda del Rey, e proviñs Cuenca
* Olmeda de las Fuentes e kumuniezh Madrid
* La Olmeda de Jadraque e proviñs Guadalajara

## Pennadoù kar

* Olmo
* Olmos
# Olmeda del Rey

Olmeda del Rey zo ur gumun eus Proviñs Cuenca e Spagn.
# Olmedilla de Alarcón

Olmedilla de Alarcón zo ur gumun eus Proviñs Cuenca e Spagn.
# Olmedo

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Olmedo zo anv meur a lec'h ha meur a zen.

## Lechioù
### Arc'hantina

* Olmedo, menez-tan.

### Ecuador

* Olmedo, e proviñs Manabí.
* Olmedo, kanton e proviñs Manabí.
* Olmedo, kanton e proviñs Loja.

### Spagn

Kumunioù e Castilla y León.

#### e proviñs Valladolid

* Olmedo
* Fuente-Olmedo
* Llano de Olmedo
* Olmedo de Camaces –

### Italia

* Olmedo (Sardigna) , kumun e proviñs Sassari e Sardigna.

## Tud

* José Joaquín de Olmedo (1780–1847), prezidant Ecuador, ha barzh.
* Onib Olmedo (1937-1996), arzour filipinat.

## Pennad kar

* Olmeda
# Myiopsitta

Myiopsitta :
| Myiopsitta monachus, luc'hskeudennet en Uruguay. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Psittaciformes |
| Kerentiad : | Psittacidae |
| Anv skiantel ||
| Myiopsitta Bonaparte, 1854 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Myiopsitta a zo ur genad e rummatadur an evned, krouet e 1854 gant an evnoniour gall Charles Lucien Bonaparte (1803-1857).

## Spesadoù hag an isspesadoù anezhe

Daou spesad a ya d'ober ar genad :
* Myiopsitta luchsi,
* ar peroked manac'h (Myiopsitta monachus)
** M. m. calita, cotorra ha monachus.
O c'havout a reer en takadoù 'zo eus Suamerika.

## Notennoù ha daveennoù

* ↑ Roadennoù IOC World Bird List diwar-benn Psittacidae/Myiopsitta (lennet e-barzh d'ar 1añ a viz Ebrel 2022).
* ↑ Kinnig graet gant Divi gKervella er pennad Un distro war anvioù laboused Europa (1), hor YEZH, niv. 286, Mezheven 2016, pajenn 32 ha degemeret gant TermOfis Ofis publik ar brezhoneg (Peroked manac'h | m. | Perokeded manac'h | Conure veuve | Myiopsitta monachus (étudié)).